CELEX: 62009TN0434
Language: et
Date: 2009-10-26 00:00:00
Title: Kohtuasi T-434/09: 26. oktoobril 2009 esitatud hagi — Centrotherm Systemtechnik versus Siseturu Ühtlustamise Amet — centrotherm Clean Solutions (CENTROTHERM)

19.12.2009   
            
            
               ET
            
            
               Euroopa Liidu Teataja
            
            
               C 312/40
            
         26. oktoobril 2009 esitatud hagi — Centrotherm Systemtechnik versus Siseturu Ühtlustamise Amet — centrotherm Clean Solutions (CENTROTHERM)
   (Kohtuasi T-434/09)
   2009/C 312/67
   Hagiavaldus esitati saksa keeles
   
      Pooled
   
   
      Hageja: Centrotherm Systemtechnik GmbH (Brilon, Saksamaa) (esindaja: Rechtsanwalt J. Albrecht)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: centrotherm Clean Solutions GmbH & Co. KG (Blaubeuren, Saksamaa)
   
      Hageja nõuded
   
   
               —
            
            
               Tühistada neljanda apellatsioonikoja 25. augusti 2009. aasta otsus asjas R 6/2008-4 osas, milles sellega rahuldati tühistamise taotlus;
            
         
               —
            
            
               mõista kohtukulud välja kostjalt;
            
         
               —
            
            
               mõista kohtukulud, mis kaasnevad menetlusse astumisega, välja võimalikult menetlusse astujalt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk CENTROTHERM kaupadele ja teenustele klassides 11, 17, 19 ja 42 (ühenduse kaubamärk nr 1 301 019)
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: centrotherm Clean Solutions GmbH & Co. KG
   
      Tühistamisosakonna otsus: tühistada ühenduse kaubamärk
   
      Apellatsioonikoja otsus: tühistada osaliselt tühistamisosakonna otsus ning tühistada osaliselt ühenduse kaubamärk
   
      Väited:
   
   
               —
            
            
               Määruse (EÜ) nr 207/2009 artikli 57 lõike 5 koostoimes artikli 51 lõigetega 1 ja 2 rikkumine, kuna kostja ei arvestanud piisavalt õigeaegselt esitatud kasutamise tõenditega;
            
         
               —
            
            
               omal algatusel asjaolude selgitamise kohustuse rikkumine;
            
         
               —
            
            
               määruse nr 207/2009 (1) artikli 76 lõigete 1 ja 2 ning artikli 57 lõike 1 ja ühtlasi määruse (EÜ) nr 2868/95 (2) eeskirja 40 lõike 5 rikkumine, kuna kostja ei arvestanud kaebuse põhjendusega tagantjärele esitatud kasutamise tõenditega;
            
         
               —
            
            
               hindamisruumi väär kasutamine, kuna tagantjärele esitatud tõenditega oleks tulnud arvestada isegi siis, kui nad oleksid esitatud hilinemisega;
            
         
               —
            
            
               teise võimalusena määruse nr 2868/95 eeskirja 40 lõike 5 mittekohaldatavus vastavalt EÜ artiklile 241, kuna see on vastuolus määruse nr 207/2009 artikli 76 lõikega 1 ja artikli 57 lõikega 1 koostoimes artikli 51 lõikega 1 ja artikli 162 lõikega 1, EÜ artikliga 202 ja ühenduse õiguse üldpõhimõtetega, eeskätt proportsionaalsuse põhimõtte õigusriigi põhimõttega, omandiõiguse põhiõigusega ja õigusega õiglasele menetlusele.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT L 303, lk 1; ELT eriväljaanne 17/01, lk 189).